Muhammad ibn Ismail al- Bukhari
Store norske leksikon,Religion og filosofi,Religioner og livssyn,Islam,Biografier i islam
Muhammad ibn Ismail al- Bukhari, islamsk lærd, den fremste autoriteten i klassisk islam på hadith, det vil si de arabiske tradisjonene, eller overleveringene, om profeten Muhammads handlinger og utsagn.
Al-Bukhari skal ha samlet og kritisk gjennomgått over 600 000 overleveringer, av disse godkjente han bare om lag 7000 som ekte og pålitelige tradisjoner. De ble ordnet etter emne, for eksempel bønnen, fasten, hellig krig, ekteskap. Al-Bukharis tradisjonssamling, al-Sahih ('den autentiske'), er blitt stående som et kanonisk verk i sunniislam og er, etter Koranen, en av de viktigste kildene for islamsk lov, sharia, og fortolkning. Les mer i Store norske leksikon sharia islams historie sunniislam islam